钦定古今图书集成/明伦汇编/官常典/第399卷 > 顾存仁
## 钦定古今图书集成/明伦汇编/官常典/第399卷 > 顾存仁

按《明外史杨最传》：“顾存仁，字伯刚，太仓人。嘉靖十一
年进士。除馀姚知县，征为礼科给事中。十七年冬，疏
陈五事，首言宜广旷荡，恩赦杨慎、马录、冯恩、吕经等，
末云：‘败俗妨农，莫甚释氏。叶凝秀何人，而敢乞度’。帝
方崇道家，言凝秀道士也。帝以为刺己，且恶其欲释
杨慎等，遂责存仁妄指凝秀为释氏，廷杖之六十。编”
氓口外，往来塞上几三十年。穆宗即位，召为南京通
政参议，历太仆卿，未几致仕。存仁困厄久，方见用，遽
勇退，世尤高之。万历初卒。